Ingen tillit
I dagens situasjon er det umulig for vestlige ledere å stå sammen med Putin under en militærparade på seierens dag. Det vil komme til uttrykk når Russland snart skal markere 70 års dagen for seieren over nazismen, en kamp som innebar enorme ofre og lidelser for det russiske folk. For ti år siden var Putin vertskap for USAs og Frankrikes presidenter, George W. Bush og Jacques Chirac, i tillegg til Tysklands forbundskansler Gerhard Schröder. 9. mai i år vil nær sagt alle vestlige ledere være demonstrativt fraværende i Moskva under den planlagte, mektige militærparaden som inkluderer 16 000 soldater, 200 pansrede kjøretøy og 150 militære fly. Putin vil i stedet få selskap av blant andre Nord-Koreas diktator Kim Jong-un og autoritære ledere fra sentral-asiatiske republikker og Kina. Det offisielle Moskva reagerer med sinne og fornærmelse på at vestlige land sender ambassadører, ikke stats- og regjeringssjefer. Ikke overraskende blir dette fremstilt som en boikott iscenesatt i Washington. I virkeligheten har Putin seg selv å takke. Russlands manglende respekt for internasjonalt anerkjente grenser, Kremls aggressive retorikk og Russlands militære sabelrasling i Europa fører til at det blir glissent på ærestribunen i Kreml. Det er en riktig og naturlig konsekvens av Putins politikk. I dagens situasjon er det umulig for vestlige ledere å stå sammen med Putin under en militærparade på seierens dag. Da Putin i fjor markerte 9. mai i Sevastopol på Krim sa han at seieren i 2. verdenskrig hadde inspirerte Russland til å ta Krim. Annekteringen av ukrainske Krim og påfølgende russisk innblanding i Øst-Ukraina har forsterket motsetningene til vestlige land ytterligere. Denne uken forklarte statsminister Dmitrij Medvedev det russiske parlament at EUs og USAs økonomiske sanksjoner koster Russland over 800 milliarder kroner i 2014 og 2015. Det russiske folk får nå regningen for Putins politikk. Og selv om Putin finner nye, autoritære venner i øst øker avstanden til tidligere allierte i vest. Det er en høyst ulykkelig og beklagelig utvikling, først og fremst for Russland, men også for Europa.
En meningsmåling, gjennomført av Gallup i en rekke land, viser at nordmenn er mest kritiske til Putin. I Norge sier hele 89 prosent av de spurte at Putin gjør en dårlig jobb og han er nesten like upopulær i våre naboland. Mistillit og mistenksomhet gjennomsyrer forholdet mellom øst og vest, fra ledernivå til gateplan. sier hele 89 prosent av de spurte at Putin gjør en dårlig jobb og han er nesten like upopulær i våre naboland. Mistillit og mistenksomhet gjennomsyrer forholdet mellom øst og vest, fra ledernivå til gateplan.